Eelnõu

LÄÄNE-HARJU VALLAVALITSUS

KORRALDUS

Paldiski	04.08.2024 nr 

Detailplaneeringu osaliselt kehtetuks tunnistamine

Raudkotka tee 4 katastriüksuse omanikud esitasid Lääne-Harju Vallavalitsusele detailplaneeringu osaliselt kehtetuks tunnistamise taotluse (registreeritud 09.04.2026 nr 6-2/719)  Tuulna külas Raudkotka tee 4 (katastritunnus 29501:007:0734 , sihtotstarve 100% ärimaa) katastriüksustel. Kehtetuks tunnistatava planeeringuala suurus on 2266 m².

Raudkotka tee 4 katastriüksus asub Keila Vallavolikogu 25.09.2003 otsusega nr 104/0903 kehtestatud Tuulna küla Raudkotkas maaüksuse detailplaneeringu alal. Detailplaneering on ellu viidud. Raudkotka tee 4 kinnistu on kaasomandis. Kinnistu kaasomanikud ei kasuta kinnistul paiknevat kolme boksiga hoonet äritegevuseks vaid ridaelamuna. Omanike soov on muuta katastriüksuse kasutusotstarve elamumaaks ja kinnisasjale rajatud hoone ridaelamuks ning lõpetada kaasomand. Raudkotka tee 4 krunt piirneb põhjas Raudkotka tee (katastritunnus 29501:007:0729) transpordimaaga, idas Raudkotka tee 2 (katastritunnus 29501:007:0732) elamumaa, lõunas 8 Tallinn-Paldiski tee (katastritunnus 29501:007:0657) transpordimaa ja läänes Raudkotka tee 8 (katastritunnus 29501:007:0737) ärimaa katastriüksustega. 

Maa-ja Ruumiameti kitsenduste kaardi andmetel asub planeeringualal side maakaabelliin ning kitsendusena Tallinn-Paldiski tee kaitsevöönd. Juurdepääs planeeringualale on Tallinn-Rannamõisa-Kloogaranna teelt algavalt olemasolevalt Raudkotka tee.

Planeeringu osaliselt kehtetuks tunnistamise eesmärk on katastriüksuse sihtotstarbe muutmine elamumaaks ja kaasomandi lõpetamine. Keila üldplaneeringus on ala juhtotstarve elamumaa. 

Planeerimisseaduse § 140 lõigete 1-6 ja Lääne-Harju Vallavolikogu 30.01.2018 otsuse nr 7 „Ehitusseadustikus ja planeerimisseaduses sätestatud ülesannete 
delegeerimine“ punkti 2 alusel ja arvestades detailplaneeringu eelnõu kooskõlastusi ja arvamusi

1. Tunnistada kehtetuks Lääne-Harju vallas Raudkotkas maaüksuse detailplaneering Raudkotka tee 4 katastriüksuse osas.

2. Vallavalitsuse keskkonna- ja ehitusosakonnal teavitada detailplaneeringu osalisest kehtetuks tunnistamisest planeerimisseaduse § 127 lõikes 1 ja 2 nimetatud isikuid ja asutusi ja esitada 
muudetud andmed planeeringute andmekogusse. 

3. Korraldus jõustub teatavakstegemisest.

(allkirjastatud digitaalselt)
Jaanus Saat	(allkirjastatud digitaalselt)
vallavanem	Anti Pärtel
	vallasekretär